Ła ła xe un sito de etari dedicà a łe comunicasion miłitari fransexi, che se cata inte i comuni de Sauvain e de Job al confin tra łe region Rodano-Alpe e Alvernia . El conpleso miłitare el se trova so ła "Croix de Pierre-sur-Haute", che co i so 1634 m de altesa el xe el ponto pì alto del departemento de ła Loira oltre a segnar el confin col departemento de Puy-de-Dôme. Oltre a łe instałasion miłitari, el sito el ospita anca na antena de ła tełevixion comerciałe TF1 e un radar de ła . Inte el 1913, el exersito fransexe el costruise sol posto un tełegrafo otico, costituìo da un picoło stàbiłe de pièra co sora el dispoxitivo de comunicasion. Inte el 1961, durante ła guera freda, ła NATO ghe da al exersito fransexe ła mision de costruir una de łe 82 stasion de ła so rède de trasmision ciamà , co nòme in còdexe "FLYZ". Inte el 1974, ła responsabiłità del sito la pasa da l'exersito a ła reonautega miłitar. Dal 1988 ła NATO ła ga ciapà in considerasion el smantełamento de ła rède , che gavarà par conseguensa ła creasion de novi piani de frecuense nasionałi. Ła stasion miłitar de Pierre-sur-Haute ła xe sua de l'armée de l'air e ła dipende da ła baxe aerea 942 Lyon-Mont Verdun, che se trova a 80 chiłometri dal sito. Ła xe una de łe cuatro stasion radio de l'ase nord-sud, e ła comuega de continuo co chealtre tre: Lacaune, La Borne di Henrichemont e ła baxe aerea de Brétigny. Ła fa cuindi da tramite par łe tełecomunicasion interne de l'exersito, rivardanti prinsipalmente el comando operativo: se pensa che se ła forsa de disuaxion nucleare fransexe ła dovese èsar doparà, el ordine de ataco el podaria pasar da sto sito. El sito el dipendeva dal dal momento de ła so creasion el 1º de zugno 1994, e po, a partir dal 1º de genaro 2006, da ła e da ła so gestion sentrałe a Le Kremlin-Bicêtre. Direte da un magior, na ventina de persone łe laora sol sito par el so funsionamento e ła so difexa. Ła stasion ła se cata so un sito de 30 etari infrà i comuni de Sauvain e Job, al confin infrà i departementi de ła Loira e del Puy-de-Dôme. El perimetro el xe sircondà da na alta bariera de legno e metało, e el aceso del personałe miłitare e dei dipendenti el xe garantìo da na strada vietà ai siviłi. Ghe xe tre tori. Ła pì alta ła xe na tore de tełecomunicasion siviłi de 55 metri de altesa, de propietà de Télédiffusion de France. Ła tore de tełecomunicasion ła xe sormontà da un radome e ła contien un moduło de controło del sistema "S beacon radar" del trafego aereo, d propietà de ła Diresion xeneral de l'aviasion siviłe. El radar el xe operativo dal 18 de agosto 2021, ma el ga de frecuente malfunsionamenti a cauxa de łe forti nevegade inte ła xona. Łe do tori de cemento łe xe del propietà dei miłitari: łe struture łe xe altre 30 metri e łe xe sta doparae dal 1991 par ła trasmision e ła ricesion radio; łe xe costruìe par rexistare a un ordigno nuclear. Po ghe xe edifisi doparai come garage e ałogi, conpleti de cuxina, sała da pranso e camare; i xe cołegai infrà de łori da tunel, de sirca 400 metri de longhesa totałe, in modo da evitar de caminar in mexo a ła neve co se se sposta da un stàbiłe a 'n altro. El tòco pì inportante del sito el xe ła parte soto tera, doparà par łe trasmision: a na vełosità de 2 Mbit/s, łe comunicasion da łe tori łe vien anałixae e po reindirisae a destinasion. I edifisi soto tera i xe stai clasifegai come "infrastrutura de masima sicuresa" soto ła protesion nuclear, biołoxega e chimica.